De nordjyske sankthansbål har endnu en gang været så meget under kontrol, at deltagerne ved de mange bålfester har kunnet koncentrere sig om at  glæde sig over samværet omkring bålet. De nordjyske brandfolk melder ved redaktionens slutning i hvert fald om en en relativt rolig aften på niveau med det sædvanlige for en sankthansaften. Det fortæller beredskabschef Lars Bjørndal. - Der har været fem-seks  hændelser, der alle var efterslukninger af bål. Det er på niveau med tidligere år, siger han. Se masser af læsernes egne billeder fra de nordjyske sankthansfester. De kan ses på TV2 Nords Facebookside.

Referat:
De nordjyske sankthansbål har været under fin kontrol, lyder det fra Nordjyllands Beredskab.